kardosdrur/scandi-wiki huggingface dataset:
Danny Jones

Daniel Alan David Jones (født 12. marts 1986) er en af forsangerne og guitaristerne i den britiske popgruppe McFly. Han er opvokset i Bolton. Han har været med til at skrive teksterne på bandets fire albums.

Han var til en optagelsesprøve til boybandet V i den tro, at han skulle spille guitar her. Denne seance blev optaget af Tom Fletcher og de to blev venner. Sammen skrev de gruppens debutalbum Room on the 3rd Floor.

Danny har fem tatoveringer; den ene, som gruppemedlem Tom Fletcher har designet, er en stjerne på højre fod.
På hans venstre fod er der en kort tekst, som siger "good ef" forkortelse af good effort (god indsats).
En tatovering på højre skinneben/ankel med noder og sangtekster til Bruce Springsteen's 'If I Should Fall Behind' og andre former for motiver, men han viser dog aldrig hele tatoveringen frem, da han er bange for, at den vil blive kopieret. En af de nyeste fik han lavet i slutningen af sidste år, og den er på hans venstre overarm, og motivet er blandt andet en rose og en kvinde. Den nyeste fortsætter fra den næst-nyeste, og forestiller bl.a. nogle noder.

Sangen Don't Know Why skrev han sammen med sin søster Vicky. Den handler om, at deres far forlod familien, da Danny Jones var 15 år.

Sangere fra England
McFly
Plagen

Plagen eller Sallingsund er en bebyggelse og et tidligere færgeleje ved Legindbjerge Plantage i Lødderup Sogn på Mors. Sallingsund er tillige et ejerlav. 

Fra Plagen var der gennem mange hundrede år færgeforbindelse med rofærge til Pinen i Salling. I 1873 blev der oprettet dampskibsforbindelse mellem Glyngøre og Nykøbing Mors. Samme år blev den gammeldags rofærge taget ud af drift. 

Færgeforbindelsen mellem Pinen og Plagen blev genoprettet som Motorfolkets Færge i 1924. Ved Sallingsundbroens åbning i 1978 blev Pinen-Plagen forbindelsen nedlagt for anden gang og færgen Plagen brugt som reservefærge på Viborg Amts overfarter i Limfjorden. 

Ved Plagen ligger Sallingsund Færgekro og Sallingsund Camping.

På Sallingsund og Omegns Museum på den gamle station i Glyngøre findes en udstilling om færgerne.

Se også 
 M/F Sallingsund

Eksterne henvisninger 
museumsallingsund.dk 

Færgehavne
Lokaliteter i Morsø Kommune
Forum.dk

Forum.dk (fra 1996 - 2007 kendt som Ofir) var et online mødested, der tilbød mail, chat, dating og hotdating.

I dag er forum.dk en omdirigeringsside til minetilbud.dk.

Historie 
Forum.dk var et af de ældste danske internetsider, hvis historie gik tilbage til 26. maj 1996. Siden blev drevet under North Media-koncernen. Siden var mest kendt under navnet Ofir, som den havde indtil foråret 2007, hvor den skiftede navn til Forum.

Omstruktureringer 
Fra 2008 skiftede Forum navn til Søndagsavisen.dk, og i forbindelse med dette navneskift, var der en del nedskæringer på webredaktion. Og efter denne omlægning er Søndagsavisen.dk og Ofir.dk 2 selvstændige webportaler, Søndagsavisen.dk, indeholder chat, dating, mailservice. Ofir.dk er en jobsøgningsportal. Begge sider drives af Kandiathuset.dk, men ejerskabet af koncernen er uforandret.

Besøgshistorik 
Forum.dk havde ifølge Foreningen af Danske Internetmedier 321.267 brugere om måneden (maj 2007).

Eksterne henvisninger
 Forum.dk 

Community Sites
North Media
Ophørt i 2013
Pinen

Pinen eller Sallingsund er en bebyggelse og et tidligere færgeleje ved Sundhøj i Glyngøre Sogn i Salling. Pinen har en fortid som fiskerleje. 

Fra Pinen var der gennem flere hundrede år færgeforbindelse med robåd til Plagen på Mors. I 1873 blev der oprettet dampskibsforbindelse mellem Glyngøre og Nykøbing Mors. Samme år blev den gammeldags rofærge taget ud af drift. 

Færgeforbindelsen mellem Pinen og Plagen blev genoprettet som Motorfolkets Færge i 1924. Ved Sallingsundbroens åbning i 1978 blev Pinen-Plagen forbindelsen nedlagt for anden gang, der var da fem færger i drift på overfarten, Pinen, Plagen, Sallingsund, Legind Bjerge og Gammelør og færgen  Plagen blev brugt som reservefærge på Viborg Amts overfarter i Limfjorden. Nogenlunde samtidigt blev købmandsbutikken og kiosken nedlagt. 

Ved Pinen ligger Pinenhus (tidligere navn: Pinen Kro). Den gamle bebyggelse begynder under Sallingsundbroen og fortsætter mod syd langs kysten. Baglandet er præget af sommerhuse.

Note 

Færgehavne
Lokaliteter i Skive Kommune
Nøgledistribution

Nøgledistribution bruges ofte ved offentlig nøgle kryptering. Personen med den personlige nøgle skal være i stand til at verificere at den krypterede besked kommer fra en pålidelig kilde ellers er krypteringsformen ikke meget værd. Enhver tredjepart kunne jo misinformere personen.

Kryptografi
FS Orlonn

FS Orlonn, egentlig Flemming Sørensen, (født 1958 i Frederikshavn), er en dansk producer, sanger og guitarist.

FS Orlonn begyndte at spille guitar og komponere musik som 12-årig, og op gennem 1970'erne var FS Orlonn med i flere bandkonstellationer, bl.a. det frederikshavner-baserede orkester Magic og Magenta fra Aalborg.

I 1995 indspillede FS Orlonn cd'en "Books Of Beyond" med guitaristen Poul Halberg som producer og musiker. Fra albummet gjorde især sangene "If I Can Be A Man" og "It's About Time We Change" sig bemærket, ligesom andre af albummets sange blev benyttet i tv-serien Strisser på Samsø, der blev vist på eleva2ren i 1997-1998.

På albummet medvirker Delta Blondes, der udover Poul Halberg bestod af Skipper Flytkjær fra Chaingang, Georg Olesen fra TV-2, Morten Buchholtz som bl.a. komponerede musik til filmen Solo, og spiller sammen med Poul Krebs samt Lars Daugaard, der også spiller med Poul Krebs, og eller kendes fra en lang række bands som bl.a. One Two, Savage Rose og Skagarack. Endvidere medvirkede Jacob Andersen, der kendes fra Sneakers, Danseorkestret og C.V. Jørgensen. Som korsangere medvirkede Annika Askmann og Gry Harrit, der begge er kendte i en lang række musiksammenhænge. Annika Askmann synger bl.a. titelsangen "Nynne" fra tv-serien af samme navn.

FS Orlonn udgav i november 2012 sit andet album, Ever Since Eve som er produceret af FS Orlonn i sit eget lydstudie, Lyddokken i Frederikshavn. Fra denne plade er især sangen "One Change In A Million" flittigt spillet i radioen. På nummeret spiller Poul Halberg atter guitarsolo, som det var tilfældet 17 år tidligere. Sideløbende med karrieren som musiker og producer underviser FS Orlonn i guitarspil og sangteknik.

Som band bruger FS Orlonn i 2013: Christian Thrane (bas) eller Christian Houman (bas), Peter Schrøder Jungersen (keyboard), Søren Kepler (trommer) og Henrik Vestergaard (guitar) og Sigrið Rasmussen (kor). Den 10. august 2007 spillede FS Orlonn med band opvarmning til Totos koncert i Arena Nord i Frederikshavn.

Diskografi 
 1995 – "Books Of Beyond"
 2012 – "Ever Since Eve"

Ekstern henvisning 
FS Orlonn  (FS Orlonns hjemmeside)

Sangere fra Danmark
Guitarister fra Danmark
Personer fra Frederikshavn
The Simple Life

The Simple Life er en meget populær amerikansk tv-serie, der har været vist i 3 sæsoner i Danmark. Det var TV3, der først viste serien.

Seriens medvirkende og hovedpersoner er Nicole Richie og Paris Hilton. Den første sæson omhandlede pigerne, der boede og arbejde på en gård. I sæson 2 var Nicole og Paris på et "roadtrip" i en pink pick-up truck med en trailer bag på. Pigerne havde ingen penge, men de skulle stoppe hos familier som havde skaffet dem et job, og på den måde skulle de tjene dollars. I sæson 3 var Nicole og Paris "praktikanter" og de kørte fra job til job med bus.

Serien er kendt for sine "dumme" bemærkning, og Paris' og Nicoles åndsvage, snydende og til tider barnlige opførsel. 

I mange af seriens afsnit stopper pigerne, og spiser uden at betale. De shopper på andres kreditkort osv. mens de har det hylende skægt.

Eksterne henvisninger 
 

Realityshows fra USA
Amerikanske tv-serier fra 2000'erne
Tv-programmer fra Fox Broadcasting Company
Tv-programmer fra E!
Vilhelm Andersen

Vilhelm Rasmus Andreas Andersen (født 16. oktober 1864 i Nordrup, død 3. april 1953 i København) var en dansk forfatter, litteratur- og åndshistoriker. Vilhelm Andersen blev i 1888 cand. mag. i dansk, latin og oldgræsk. Han skrev en række mindre sprogvidenskabelige afhandlinger og begyndte hurtigt at anvende filologien i litteraturvidenskabelige studier, og litteraturen blev hans egentlige arbejdsområde. 

I 1908 blev han udnævnt til ekstraordinær professor i Dansk Litteraturhistorie og i 1918 til ordentlig professor i Nordisk Litteratur ved Københavns Universitet. Som lærer på Danmarks Lærerhøjskole fik han stor betydning for udviklingen af faget dansks metodiske grundlag. Mens Georg Brandes' europæiske litterære udsyn dominerede, fastholdt Vilhelm Andersen den nationale danske litteratur.
Vilhelm Andersen var en af de første til at anvende udtrykket Guldalder om det danske kulturliv fra ca. 1800 til 1850, og han påpegede Henrich Steffens' store betydning for den danske romantik i sin doktordisputats Guldhornene. Et Bidrag til den danske Romantiks Historie fra 1896. Her blev Steffens fremhævet som den helt afgørende faktor for udviklingen af den danske guldalderlitteratur. 

Vilhelm Andersens foretrukne forfattere og emner var Poul Martin Møller og Adam Oehlenschläger, men han skrev også en monografi om Henrik Pontoppidan. I forbindelse med studiet af Poul Martin Møller og Henrik Hertz introducerede Vilhelm Andersen betegnelsen "poetisk realisme" som periodebetegnelse. Ved siden af litteraturhistoriske og åndshistoriske værker skrev han den elegante libretto til Carl Nielsens opera Maskarade med vittige lån fra andre af Holbergs komedier. Vilhelm Andersen dyrkede også skønlitteraturen, men kun få af hans digte blev trykt. Af stor betydning er dog de livsfilosofiske essays "Knud Sjællandsfars Betragtninger I-II" fra årene 1902-1912, der er en personligt præget behandling af tidens gang og vilkår. 

Vilhelm Andersen gjorde en stor indsats på folkeoplysningens område ved sine litteraturforedrag og oplæsninger over hele landet. Det gjorde ham meget populær. Statsradiofonien bragte Vilhelm Andersens foredrag om dansk litteratur, og han var med til at skabe Danmarks Skoleradio.

Referencer

Litteratur 
 Erik Rindom, "Vilh. Andersen fortæller-", s. 513-520 i: Gads Danske Magasin, 1924.

Eksterne henvisninger 
 

Litteraturhistorikere fra Danmark
Medlemmer af Videnskabernes Selskab
Faglitterære forfattere fra Danmark
Ansatte ved Københavns Universitet
Riddere af Dannebrog
Personer i Kraks Blå Bog (afdøde)
Dansksprogede forfattere fra Danmark
Alumni fra Københavns Universitet
Studenter fra Sorø Akademi
Modtagere af Holbergmedaljen
Christophe Moreau

Christophe Moreau (født 12. april 1971 i Vervins) er en fransk tidligere professionel landevejsrytter.

Christophe Moreau debuterede som professionel i 1995 med Festina-holdet, hvor han fortsatte til 2000. Fra 2001 kørte Moreau for det franske hold Crédit Agricole indtil 22. juli 2005, da han bekendtgjorde, at han ville forlade holdet til fordel for Ag2r Prévoyance-holdet.

Et tilbagevendende fransk håb er, at han kan få en høj placering i Tour de France. Moreau havde da også nogle gode resultater tidligt i sin karriere. I 2003 og 2004 var Moreau den højest placerede franskmand, efter at have haft nogle uheldige år forud. Efter en række styrt var Moreau nødt til at udgå fra tre Tours i træk. Moreau har, som en god enkeltstartsspecialist og bjergrytter, normalt nogle af de laveste tider i disse discipliner.

Moreau er kendt som "Le Chien" – fransk for "Hunden" – eftersom han altid har tungen hægende ude af munden, når han er under pres.

Han blev fanget i en dopingskandale tidligt i sin karriere som medlem af Festina-holdet. Under 1998-Touren, hvor han allerede var under mistanke efter positive tests i juni, blev han smidt ud af løbet. Efter at have tilstået ligesom resten af sine holdkammerater – undtagen Richard Virenque – afsonede Moreau en seks-månedes karantæne, før han vendte tilbage til cykelsporten.

I den senere del af hans karriere er han blevet opfattet som en ren rytter, og han fortalte journalisterne, at det havde haft en stor indflydelse på ham som rytter. "For mit vedkommende har jeg betalt, for det jeg gjorde," sagde han, "og jeg ved, at jeg er kommet ud af det som en stærkere person. Det har forandret mit liv."

I Dauphiné Libéré viste Moreau stor form og stil, hvor han på anden etape angreb sammen med nogle andre med 40 km til mål. Med syv km tilbage af etapen sad Moreau alene med spanieren José Antonio Redondo, som ikke deltog meget i førearbejdet. Under spurten før målet deltog Rendono derfor ikke og dermed vandt Moreau både etapen og førertrøjen i løbet. På den efterfølgende 3. etape, som var en enkelstart, sluttede Moreau langt tilbage og mistede omkring tre minuter. Moreau angreb på stigningen til den legendariske etape til Mont Ventoux og vandt med mere end et minut til anden pladsen og over to minutter til hans værste konkurrenter i den samlede stilling. Herefter lå han på andenpladsen med 14 sekunder op til den gule trøje, som han erobrede på sjette etape og beholdt resten af løbet. To uger senere var han i samme storform og vandt dermed det fanske nationale mesterskab på landevej. Her angreb Moreau med 40 km tilbage og kom væk fra det udbrud han sad i med to andre. Han fik opbygget et stort forspring således at han vandt med over 2 minutter til anden og tredjepladsen og kunne for første gang i sin karriere kalde sig fransk mester. Selvom Moreau var en af favoritterne til at vinde mesterskabet i enkeltstart sluttede han dog langt tilbage i den konkurrence.

Kilder

Eksterne henvisninger 

Mandlige cykelryttere fra Frankrig
Dopingsager i cykelsport
Bæltekøretøj

Et bæltekøretøj er et køretøj, der selv udlægger en farbar vejbane foran sig. Vejbanen er samlet som et endeløst bælte, der hele tiden genbruges. Køretøjets vægt fordeles således over en forholdsvis stor overflade, og dermed kan bæltekøretøjer bruges i uvejsomt terræn af militæret, entreprenører, NASA og opdagelsesrejsende.

Udenfor Forsvaret kaldes bælterne også larvefødder, efter den amerikanske Caterpillar-
fabrik (caterpillar betyder kålorm). Bælterne kan kombineres med hjul i halvbæltekøretøjer. Snescootere kombinerer bælter med ski.

I fagsprog kaldes larvefødder for bælter.

Opbygning 
Selvom modsætningen til bæltekøretøjer er hjulkøretøjer, har bæltekøretøjer også hjul:

 Drivhjul: Motoren overfører via en gearkasse kraften til bæltet via drivhjulet ('M' på tegningen). Nogle bæltekøretøjer er påhængsvogne og har ikke drivhjul.
 Justérhjul: For at undgå at bæltet springer af, opstrammes bæltet automatisk med justérhjulet ('R' på tegningen).
 Vejhjul: Vægten af køretøjet overføres til underlaget med vejhjulene, der ofte er individuelt affjedret. ('A' på tegningen).
 Bærerulle: Holder bæltet væk fra vejhjulene ved bæltets retrograde bevægelse. (Mangler ofte og er ikke med på tegningen). 

 
Entreprenørmaskiner
Pansrede mandskabsvogne
Kampvogne
Folketingets forretningsorden

Folketingets forretningsorden er et regelsæt, der beskriver Folketingets arbejdsgang.

Folketinget fastsætter ifølge Grundloven selv sin forretningsorden hvilket sikrer Folketinget en vis uafhængighed i forhold til regeringen.

Den for offentligheden mest kendte paragraf er § 20, der har givet navn til de såkaldte § 20-spørgsmål:

§ 20
Stk. 1. Ønsker et medlem at indhente oplysninger om et offentligt anliggende, kan dette ske ved et spørgsmål til vedkommende minister efter reglerne i denne paragraf.

Stk. 2. Spørgsmålet stilles skriftligt. Det skal være kort og bestemt affattet og kan være ledsaget af en kort skriftlig begrundelse. Det indgives gennem Lov- og Parlamentssekretariatet til formanden, som sender en genpart af spørgsmålet tillige med den eventuelle skriftlige begrundelse til ministeren. Spørgeren kan udbede sig skriftligt eller mundtligt svar.

Ekstern henvisning 
 Folketingets forretningsorden 

Forretningsorden
Bob Ricketts

Bob Ricketts (født 30. januar 1959 i Boston, Massachusetts, USA) bedre kendt som Bobby Ricketts er en amerikansk saxofonist bosiddende i Danmark. Han har spillet i talrige sammenhænge deriblandt Blast og Jan Glæsels orkester, samt ledet div. TV orkestre fra 1997 til dato. Bobby Ricketts har fået en klassisk konservatorieuddannelse fra Berklee College of Music i Boston, Massachusetts, USA. Han har spillet med stjerner som f.eks. Randy Crawford og Al Jarreau og også bakket danske stjerner op – for eksempel Thomas Helmig og Sanne Salomonsen. Han har også været kapelmester i 'Hit med sangen' på DR1.

Kilder 
 elmerdahl.dk: Om Bob Ricketts

Eksterne henvisninger 
 bobbyricketts.com: Bob Ricketts' website

Saxofonister fra Danmark
Großenbrode

Großenbrode er en by i det nordlige Tyskland, beliggende i Amt Oldenburg-Land under Kreis Østholsten. Kreis Østholsten ligger i den østlige del af delstaten Slesvig-Holsten. Byen er beliggende ved Femernsund i Nordøstholsten.

Indtil 1963 var der færgeforbindelse fra Großenbrode Fähre til Femern. I 1951-1963 var der desuden færgeforbindelse fra banegården Großenbrode Kai til Gedser på Falster. Indtil Fugleflugtslinjen åbnede var dette den hurtigste togforbindelse mellem København og Hamborg. Femernsundbroen har sin fastlandsforbindelse i kommunen.

Byen hørte historisk til det vendiske område.

Byer i Slesvig-Holsten
Færgehavne
Byer i Kreis Østholsten
Carl Petersen

Carl Petersen kan henvise til flere personer:

 Carl Petersen (polarfarer) (1813-1880) – dansk polarfarer
 Carl Ludvig Petersen (1824-1900) – dansk maler
 Carl V. Petersen (arkitekt) (1858-1933) – dansk arkitekt
 Peter Carl Ludvig Petersen (1863-1945) – dansk grosserer
 Carl Petersen (maler) (1866-1930) – dansk maler
 Carl Wilhelm Petersen (1868-1933) – formand for Deutsche Demokratische Partei 1919-24 og 1932, overborgmester i Hamburg
 Carl V. Petersen (kunsthistoriker) (1868-1938) – dansk museumsdirektør
 Carl Petersen (Pjerrot) (1870–1953) – Tivolis Pjerrot fra 1905
 Carl S. Petersen (1873–1958) – dansk bibliotekar og litteraturhistoriker
 Carl Petersen (arkitekt) (1874-1923) – dansk arkitekt og professor
 Carl Petersen (grosserer) (1875-1946) – dansk grosserer
 Carl Petersén (1883-1963) – svensk militærmand og efterretningschef
 Carl Petersen (politiker) (1894-1984) – dansk politiker og minister
 Carl Petersen (modstandsmand) (1911-1945) – dansk frihedskæmper
 Carl Engelbert Petersen (1914-1945) – dansk frihedskæmper
Zhongnanhai

Zhōngnánhăi ( 中南海 ) er et afsondret bygningskompleks inde i en stort parkanlæg i Kinas hovedstad Beijing. Det tjener som Det kinesiske kommunistpartis og den kinesiske regerings centrale hovedkvarter. Som begreb benyttes ordet Zhongnanhai som synonymt med Folkerepublikkens ledelse (på lignende vis som f.eks. De hvide hus i USA). 

Zhongnanhai ligger vest for Den Forbudte By, og ordet Zhongnanhai betyder «central- og sydsøen», to indsøer som ligger inden i området. De to søer er del af en serie av irrigationsprojekter som blev gennomført da Den forbudte by blev anlagt. En tredje og nordligere indsø, «Nordsøen», ligger lige udenfor Zhongnanhai. 

Disse tre indsøer var oprindelig del af en kejserlig lystpark, med parkanlæg, pavilloner og templer. De mere religiøst indrettede anlæg var omkring Nordsøen, mens Centralsøen og Sydsøen snarere havde paladser ved sine bredder. De fleste af disse bygninger er der stadig.

Eksterne henvisninger 

Bygninger, konstruktioner og anlæg i Kina
Kinas politik
Bygninger, konstruktioner og anlæg i Beijing
Paulskirche (Frankfurt am Main)

Paulskirche i Frankfurt am Main blev bygget i 1789-1833 som erstatning for den middelalderlige klosterkirke. 

I 1529-1786 var den tidligere klosterkirke byens evangeliske hovedkirke. 

Frankfurtparlamentet samledes i kirken i 1848. 
 
Den 18. marts 1944 blev kirken ødelagt under et bombeangreb. Genopbygningen begyndte allerede i 1948. Dermed blev kirken den første historiske bygning, der blev genopført i Frankfurt.

Eksterne henvisninger 

Kirker i Tyskland
Etableret i 1833
Bygninger, konstruktioner og anlæg i Frankfurt am Main
Jared Leto

Jared Joseph Leto (født 26. december 1971, Bossier City, Louisiana, USA) er en amerikansk skuespiller og musiker, kendt fra film som Alexander, Requiem for a Dream, Fight Club, Lord of War, Suicide Squad, Morbius og flere andre. Han var også med i ungdomsserien My So-called Life. I 2014 vandt Leto både en Golden Globe og Oscar for sin birolle i filmen Dallas Buyers Club.

Ud over at være en kendt skuespiller er han musiker; dette kommer til udtryk i rockbandet 30 Seconds to Mars, som består af ham selv som forsanger, hans bror Shannon Leto på trommer og Tomo Milicevic på guitar. Matt Watcher var også en stor del af bandet i årene fra 2001-2007, men valgte at stoppe som medlem i bandet for at tilbringe mere tid sammen med sin familie.
Han har været forlovet med Cameron Diaz, men de gik fra hinanden i 2002. Jared har været kærester med mange kendte 'stjerner'.

Jared Leto instruerer selv nogle af sin rockgruppes musikvideoer. Blandt andre har har han instrueret videoen til sangen "From Yesterday".

Leto, der er vegetar, er interesseret i snowboarding og skateboarding.

Uddannelse 
 Newton North High School 
 Flint Hill Preparatory, Oakton, Virginia 
 Emerson Preparatory, Washington, DC
 University of the Arts i Philadelphia, Pennsylvania. 
 School of Visual Arts, New York; med film som hovedlinje. Her lavede han sin egen film, «Crying Joy».

Filmografi 
 Cool and the Crazy, 1994 (fjernsyn) som Michael 
 My So-Called Life, 1994 (fjernsynsserie) som Jordan Catalano
 How to Make an American Quilt, 1995 som Beck 
 The Last of the High Kings, 1996 som Frankie Griffin
 Switchback, 1997 som Lane Dixon 
 Prefontaine, 1997 som Steve Prefontaine 
 The Thin Red Line, 1998 som Second Lieutenant Whyte 
 Urban Legend, 1998 som Paul Gardener
 Basil, 1998 som Basil 
 Girl, Interrupted, 1999 som Tobias 'Toby' Jacobs
 Fight Club, 1999 som Angel Face
 Black and White, 1999 som Casey 
 Sunset Strip, 2000 som Glen Walker 
 Requiem for a Dream, 2000 som Harry Goldfarb 
 American Psycho, 2000 som Paul Allen
 Panic Room, 2002 som Junior 
 Highway, 2002 som Jack Hayes 
 Alexander, 2004 som Hefaistion
 Phone Booth, 2004 som skuespiller
 Lord of War, 2005 som Vitaly Orlov
 Lonely Hearts, 2006 som Raymond Fernandez 
 Chapter 27, 2007 som Mark David Chapman
 Mr. Nobody, 2009 som Nemo Nobody
 Dallas Buyers Club, 2013 som Rayon
  Suicide Squad, 2016 som Jokeren
 Blade Runner 2049, 2017 som Wallace

Eksterne henvisninger 

 
 

Skuespillere fra USA
Musikere fra USA
Oscar for bedste mandlige birolle
Nivågård

Nivågård er et gods (men trods sin størrelse ikke en herregård), som ligger i Karlebo Sogn i Fredensborg Kommune og er oprettet i 1767 af Adam von Lüttichau og blev kaldt Nivaa Havnegaard. Den var fra begyndelsen knyttet til galejhavn, der var planlagt 1753, men som blev opgivet. Navnet Nivaagaard er fra 1793. Hovedbygningen med kamtakkede gavle er opført i 1880-81 ved Ferdinand Vilhelm Jensen efter en brand i efteråret 1879. Efterhånden blev Nivågård under Hage-slægtens ejerskab fra 1862 og frem den dominerende faktor i Nivås udvikling, idet der blev anlagt havne, teglværker (Nivaagaards Teglværk) mm.

I 1900 havde Nivågård et omfang af 44 tønder hartkorn, 500 tønder land, hvoraf 440 ager og eng, 30 skov 30 rørskær, veje, Nivåen mm. Teglværket producerede da ca. 8 mio. sten årligt. Nive Mølle hørte til gården.

Parken anlagdes ca. 1901-02 af Edvard Glæsel. En ny stor rhododendronpark blev indviet i 2007. I parken på Nivågård blev der i 1903 opført en museumsbygning ved Johan Schrøder som arkitekt til den omfattende malerisamling, som Johannes Hage i årenes løb skabte ved indkøb på de store europæiske auktioner.

Nivaagaard Gods er på 143 hektar.

Ejere af Nivågård 

 (1753-1767) Kronen
 (1767-1793) Kronen / Adam Mogens Holger von Lüttichau
 (1793-1797) Adam Mogens Holger von Lüttichau
 (1797) Georg Christopher Hauch
 (1797-1802) Johan Jørgen Løwe
 (1802-1808) assessor Kræfting
 (1808-1810) Haagen Christian Astrup
 (1810-1812) Brinck-Seidelin
 (1812-1813) Johan Frederik Bardenfleth / R.A.L. von Qualen
 (1813-1831) R.A.L. von Qualen
 (1831-1834) Frederik Burmeister
 (1834-1847) P.M. Hagen
 (1847-1857) V. Engelsted
 (1857-1862) Synnestvedt
 (1862-1872) Alfred Hage
 (1872) Enkefru Hage
 (1872-1923) Johannes Hage
 (1923-) Den Hageske Stiftelse

Se også 
 Nivaagaards Malerisamling

Eksterne henvisninger 
 Malerisamling På Nivågård
 Side om Johannes Hage

Kilder 
 J.P. Trap: Danmark, 5.udgave, Kraks Landbrug.

Godser i Danmark
Gård
Strandvejen
Slægten Hage